Saint-Denys de la Chapelle

Saint-Denys de la Chapelle er en kirkebygning i Paris' 18. arrondissement, dedisert til den hellige Denis av Paris. Kirken ligger ved rue de la Chapelle i Paris' 18. arrondissement. Jeanne d'Arc tilbragte en natt i bønn i denne kirken, før hun den 8. september 1429 ledet de franske styrker i et angrep mot Paris.

Kirken ble bygd på fundamentene til et kapell som ble etablert av den hellige Genevieve i 475, som huset den hellige Denis' relikvier frem til 636, da de ble overført til Saint-Denis-basilikaen.

For å minnes Jeanne d'Arcs bønnevake i 1429 og som en takksigelse for det som ble betraktet som hennes intervensjon i det første slaget ved Marne i 1914, ble den vesentlig større Sainte-Jeanne-d'Arc-basilikaen bygd rett ved siden av, med byggestart i 1930.

Eksterne lenker


Kategori:Kirker fra 1204
Kategori:18. arrondissement i Paris
Kategori:Katolske kirker i Paris
Kategori:Gotisk arkitektur
Kategori:1204 i Europa
Kategori:1200-årene i Frankrike